Judy Cornwell. Judy Valerie Cornwell (1940-yil 22-fevralda tugʻilgan) – britaniyalik aktrisa va yozuvchi. Britaniyaning muvaffaqiyatli "Keeping Up Appearances" (1990—1995) sitkomidagi Daisy roli bilan tanilgan. U, shuningdek, "" (1985)da Anya Claus rolini oʻynagan. Oʻzining keyingi yillarida u koʻplab sahna asarlarida, jumladan 2014- va 2016-yillar oraligʻida „A Murder Is Announced“ filmida Miss Marple rolini ijro etishi bilan mashhur boʻladi. Biografiyasi. Cornwellning otasi QAF (Qirollik airoflotida xizmat qilgani uchun uning bolaligi Britaniyada oʻtgan. U yerda aktrisa oilasi Avstraliyaga koʻchib oʻtishidan oldin Norfolkdagi Heacham shahridagi monastir maktabida va Saint Michael internatida oʻqigan. Aktrisa oʻz bolalik tajribasi haqida oʻzining "Jelly Baby sarguzashtlari" avtobiografiyasida yozgan. Cornwell Britaniyada oʻtgan oʻsmirlik davrlarida professional raqqosa va komik boʻlishga erishadi. Filmlar va televideniyeda. 1987-yilda aktrisa "Rumpole of the Bailey" filmining 4-mavsumidagi „Rumpole and the Official Secret“ epizodida ingliz spinster Rosemary Tuttle sifatida paydo boʻladi. Biroq, u 1990-yildan 1995-yilgacha boʻlgan "Keeping Up Appearances" sitkomidagi sevimli ishchi sinf uy bekasi Daisy obrazi bilan ham mashhur. U, shuningdek, 8-qismda supermarketda xarid qilayotgan opa-singillardan biri sifatida "Birds of Feather"da paydo boʻladi. Shuningdek, 1968-yilda Cry Wolf filmida ham koʻrinish beradi. Nashr etilgan asarlari. Cornwellning kitoblari uning avtobiografiyasini oʻz ichiga oladi "Adventures of a Jelly Baby" () 2005-yilda chop etilgan boʻlib, uning bolaligi urush paytida Britaniyada, keyin esa oilasi hijrat qilgan Avstraliyada oʻsganligini tasvirlaydi. Shuningdek, u 1985-yilda "Cow and Cow Parsley", 1989-yilda "Fishcakes at the Ritz", 1994-yilda "The Seventh Sunrise" va 1996-yilda "Fear and Favour" kabi bir nechta romanlarini nashr etdi. Shaxsiy hayoti. Cornwell 1960-yil 18-dekabrda John Kelsall Parryga turmushga chiqdi va undan Edward ismli oʻgʻil farzand koʻrdi. Er-xotin Brightonda istiqomat qilishadi. U yerda Parry The Argus gazetasining muxbiri sifatida faoliyat yuritadi.